|  |  |
| --- | --- |
| Møteprotokoll med saksliste | |
| Møtetidspunkt | Tirsdag 06.02.2024 kl. 09.00-16.00 |
| Møtested: | Fylkeskontoret i Innlandet Fredvang Alle 10 2318 Hamar. |
|  |  |
| Møtedeltakere: |  |
| Fylkesledelse: | Ida Høiby og Åsmund P. Gravdal. |
| Fylkesstyremedlemmer: | Inger Amb Tonje Sneve Strandheim Pia Katrin Søberg  Tone Amundgaard Elin Svenning Marte Nicolaysen Tone Bekken Solhaug  Benedicte Lånke  Marita Hauge  Vilde Thunes Storelv |
| Øvrige: | Thomas Lykken |
|  |  |
| Forfall: | Oddbjørn Flaa |
| Referent: | Therese Bråten |
| *Distribuert til: Alle fylkesstyremedlemmer og varamedlemmer, samt ansatte ved kontoret.* | |

# Fylkesstyremøte 06.02.2024

## Sak I Godkjenning saksliste.

|  |  |
| --- | --- |
| **Kommentarer:** | Ingen kommentarer. |
| **Vedtak:** | Sakslisten godkjennes. |
|  | **Beslutning**: Enstemmig vedtatt. |

## Sak II Godkjenning protokoll.

|  |  |
| --- | --- |
| **Kommentarer:** | Tilbakemelding om at sakspapirer fra styremøtet i oktober ikke er lastet opp og tilgjengelig i teamet LX-fylkesstyret. |
| **Vedtak:** | Godkjenning av protokoll for fylkesstyremøte 01.12.23.  Sakspapirer som presenteres i fylkesstyremøtet og sakspapirer sendt med innkalling skal legges i LX-fylkesstyret i teams under mappe på møtedato. |
|  | **Beslutning:** Enstemmig vedtatt. |

## Sak 47/2023 Budsjett 2024.

|  |  |
| --- | --- |
| **Kommentarer:** | Gjennomgang av budsjett 2024. Regnskapstall for 2023 og for 2024 frem til nåværende tidspunkt er ikke tilgjengelig grunnet overgang til nytt økonomisystem.  Fylkesstyret etterspør kommunikasjon ut til HTVer, og en grundigere og tydeligere begrunnelse for bakgrunnen til årets budsjett tall. |
| **Vedtak:** | Fylkesstyret tar gjennomgang av fylkesstyrets vedtatte budsjett fra 09.10.23 til orientering. ​ |
|  | **Beslutning:** Saken tatt til orientering. |

## Sak 56/2023 ​Handlingsplan HTV områdene (økonomiske midler HTV Områdene.) ​

|  |  |
| --- | --- |
| **Kommentarer:** | I styremøtet 1. desember 2023 vedtok fylkesstyret å oversende en bekymring til Forbundsstyret knyttet til reduksjonen i økonomiske midler til HTV områdene i budsjettet for 2024. 30. januar 2024 mottok fylkesstyret en bekymring fra et HTV-område tilknyttet denne saken. Viser til dokument i LX-fylkesstyret.   I mottatt brev ber HTV-området at fylkesstyret tar stilling til omfordeling i nåværende budsjett eller at det tilføres mer midler fra NSF sentralt.  På bakgrunn av presentert sak 47/2023 ser ikke fylkesstyret handlingsrom til å omfordele midler til HTV områdene på nåværende tidspunkt. Det begrunnes med sentrale føringer, fylkesstyrets mandat for et allerede vedtatt budsjett og bakgrunnskunnskap og oversikt over kostnader og økonomi når budsjettet ble lagt.   Det kommer tilbakemeldinger om viktigheten av å kommunisere ut informasjonen til HTV områdene, at bekymringen knyttes til tillitsvalgtsatsingen og fylkesstyrets vedtak i styremøtet 1. desember 2023. |
| **Vedtak:** | Utkast til Forbundsstyret vedtas. Det innkomne brevet fra HTV- området svares ut av fylkesledelsen og sendes med som vedlegg til saken som oversendes Forbundsstyret. |
|  | **Beslutning:** Enstemmig vedtatt. |

## Sak 55/2023 ​NSF Innlandet på digitale plattformer. ​

|  |  |
| --- | --- |
| **Kommentarer:** | NSF Innlandet er på Facebook, Instagram og www.nsf.no/innlandet.   NSF Innlandet har en målsetning om å ta i bruk digitale plattformer for å synliggjøre og skape bevissthet rundt NSFs interesse-, fag- og samfunnspolitiske budskap.  For å nå denne målsetningen gjør fylkeskontoret en intern arbeidsfordeling.  HTVer oppfordres til å sende fylkesledelsen bilder og korte tekster. Fylkesstyret og fylkeskontoret kommer med forslag på saker som kan deles fra NSF sentralt, Sykepleien og andre organer som arbeidstilsynet, Unio etc.  Fylkesstyret har et ansvar for å gi tilbakemeldinger på hva som er godt innhold og hva som kan forbedres. |
| **Vedtak:** | ​​Fylkesstyret godkjenner NSF Innlandet målsetning for digitale plattformer, og at den skal evalueres 1. kvartal 2025. ​​ |
|  | **Beslutning:** Enstemmig vedtatt. |

## Sak 57/2023 Handlingsplan 2024 del mål «Gjennomføre møter med politikere, toppledelse i kommuner, helseforetak og akademia​».

|  |  |
| --- | --- |
| Kommentarer: | Fylkesleder legger frem fylkesledelsen sin årsplanen for det politisk påvirkningsarbeider for 2024. Den bygger på strategiske føringer gitt fra Forbundsstyret til Handlingsplan 2024. |
| **Vedtak:** | ​Fylkesstyret godkjenner NSF Innlandets plan for politisk påvirknings arbeid. ​​ |
|  | **Beslutning:** Enstemmig vedtatt. |

## Sak 1/2024 Godkjenning av handlingsplaner HTV områdene​ 2024.

|  |  |
| --- | --- |
| **Kommentarer:** | Fylkesstyret ønsker å stimulere til at flest HTV-områder lager handlingsplan som beskriver planlagte aktiviteter i HTV-området. Aktivitetene skal bygge på strategiske føringer fylkene får fra Forbundsstyret, og det legges til grunn for godkjenning av handlingsplanene.  Godkjent handlingsplan utløser økonomiske midler for hovedtillitsvalgte. Disse midlene skal i hovedsak brukes til medlemsaktiviteter, fagkvelder og synlighet. I tillegg har NSF et hovedmål i forhold til bærekraft og klima som gir føring på å redusere bruken av giwe aways.   Viser til informasjon og retningslinjer i dokumentene «Handlingsplaner 2024 informasjon» og «Retningslinjer økonomisk drift av HTV områdene», hvor det er gjort endringer i det sistnevnte dokumentet. |
| **Vedtak:** | Innkomne forslag som vises i dokumentet Handlingsplaner 2024 HTV områdene NSF Innlandet godkjennes. Fylkesstyret delegerer til fylkesledelsen og rådgiver Ellen Solberg muligheten til å godkjenne handlingsplaner som kommer inn etter fristen. Disse skal da godkjennes utfra kriteriene som er beskrevet i dokumentene.   HTV områder med godkjente handlingsplaner tildeles økonomiske midler etter fordelingsnøkkelen: å kr. 1500 som grunnbeløp og kr. 50 pr. medlem  «Retningslinjer økonomisk drift av HTV områdene» godkjennes med forbehold om avklaring i tilgangen til aktivitetsnummer 140603 gull og hedersnåler. |
|  | **Beslutning:** Enstemmig vedtatt. |

## Sak 2/2024 NSF lederpris 2024.

|  |  |
| --- | --- |
| **Kommentarer:** | Fylkesledelsen orienterer om NSFs lederpris Innlandet 2024. |
| **Vedtak:** | ​Fylkesstyret godkjenner arbeidsgruppens prosess i kåringen av årets sykepleierleder 2024 Cecilie Aalborg. Arbeidsgruppen ber om at samme prosess følges i kåring av årets sykepleier i Innlandet.   Fylkesstyret utpeker følgende til juryen til årets sykepleier: Ida Høiby, Pia Katrin Søberg og Marita Hauge der Ida er leder av juryen. |
|  | **Beslutning:** Enstemmig vedtatt. |

## Sak 3/2024 Oppnevning av HTV i Åsnes kommune.

|  |  |
| --- | --- |
| **Kommentarer:** | I Åsnes kommune har det vært gjennomført en valgprosess for ny HTV i tråd med retningslinjer for valg. I prosessen kom det inn et forslag på kandidat til vervet uten innsigelser eller motkandidater.  NSFs vedtekter § 4 A Valg pkt 4 lyder at der det kun foreligger en kandidat som hovedtillitsvalgt ved nominasjonsfristens utløp, kan valget avsluttes ved at fylkesstyret oppnevner vedkommende.  Fylkesstyret bes derfor om å oppnevne Hilde Kristin Hagen som HTV i Åsnes kommunene. |
| **Vedtak:** | Fylkesstyret oppnevner Hilde Kristine Hagen til HTV vervet i Åsnes kommune. |
|  | **Beslutning:** Enstemmig vedtatt. |

## Sak 4/2024 Søknad tilskudd fagkveld Nord Østerdal.

|  |  |
| --- | --- |
| Kommentarer: | Fylkesstyret har fått inn søknad om midler til en regional fagkveld i Tynset kulturhus 7. mai.  Det søkes om dekning av kostnader til foreleser Heidi Skutlaberg Wiik, estimert beløp kr. 13 000 (10 000 pluss reise/overnatting) og til bevertning kr. 80 pr. person. De regner med at 100 personer vil møte opp.   Det kommer innspill i fylkesstyremøtet at denne søknaden bør legges ved som eksempel på bekymringen fra fylkesstyret som fremmes i brevet som skal oversendes Forbundsstyret. |
| Vedtak: | Fylkesstyret støtter kostnader til foredragsholder.  Arrangementskomiteen henvender seg til de andre HTV områdene, og ber om støtte til de resterende kostnader gjennom tildelte 12. mai midler. |
|  | **Beslutning:** Enstemmig vedtatt. |

## Sak III Orienteringer.

|  |  |
| --- | --- |
| **Kommentarer:** | Ekstra ordinært landsmøte 2024.  - Fylkesleder Samhandlingskonferansen.   Bærekraft og klima.  - Orientering om at fylkeskontoret forholder seg til bærekraft- og klima målene til NSF.   Leve hele livet. - Avsluttet og følges opp med prosjektet «Bo trygt hjemme».   Arbeidslivforberedende kurs 3 års sykepleiestudenter på HINN 8. januar og NTNU 10. januar.  - Gode tilbakemeldinger fra studentene. Tilbudet ble etterspurt fra de andre årskullene.   Karrieredag NTNU 10. januar.   Fagkveld Geriatri og demens 16. januar. - Vellykket arrangement, og en del av føringer i handlingsplanen.   Fagkursmidler. - Informasjon og «søknad» er lagt i NX team-HTV Innlandet.   Nestleder informerte om at hans skal bli far i midten av mai. Fylkeskontoret har planlagt for 14 dagers omsorgspermisjon ifm. fødsel, og har tatt forbehold for fraværet. |
| **Vedtak:** | Saken tas til orientering. |
|  | **Beslutning:** Saken tatt til orientering. |